Document ID: 31990L0121

KAHDESTOISTA KOMISSION DIREKTIIVI,
annettu 20 päivänä helmikuuta 1990,
kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, IV, V ja VI mukauttamisesta tekniikan kehitykseen (90/121/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/78/ETY(1), sellaisena kuin se on viimeksi muutettuna direktiivillä 89/679/ETY(2), ja erityisesti sen 8 artiklan 2 kohdan,
sekä katsoo, että
käytettävissä olevan tiedon perusteella tietyt väliaikaisesti sallitut väriaineet, aineet ja säilöntäaineet voidaan sallia pysyvästi, kun taas toiset on kiellettävä pysyvästi tai voidaan sallia edelleen määräajaksi,
kansanterveyden suojelemiseksi on tarpeen kieltää tiettyjen väriaineiden, 11-alfa-hydroksipregn-4-eeni-3,20-dionin ja sen estereiden, hormonien, zirkoniumin lukuun ottamatta tiettyjä komplekseja, tyrotrisiinin, steroidirakenteisten antiandrogeenien, asetonitriilin ja tetrahydrotsoliinin käyttö,
uusimpien tieteellisen ja teknisen tutkimuksen tulosten perusteella lyijyasetaatin käyttö hiusvärinä voidaan sallia kosmeettisissa valmisteissa tietyin rajoituksin ja ehdoin, edellyttäen, että valmisteissa on tiettyjä terveyden suojelemiseksi tarkoitettuja merkintöjä,
väriaineen CI 17 200 lakkojen käyttö tulisi sallia,
uusimpien tieteellisen ja teknisen tutkimuksen tulosten perusteella 3-dekyloksi-2-hydroksi-1-aminopropaanihydro-kloridin käyttö säilöntäaineena kosmeettisissa valmisteissa ja "Solvent yellow 98" -värin käyttö väriaineena kynsien hoitoon tarkoitetuissa valmisteissa voidaan sallia tietyin rajoituksin ja vaatimuksin, ja
tässä direktiivissä säädetyt toimenpiteet ovat kosmeettisten valmisteiden kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiiviä 76/768/ETY seuraavasti:
1. Liitteessä II:
- poistetaan numerossa 39 ilmaisu "paitsi liitteessä V mainitut";
- poistetaan numerossa 194 ilmaisu "paitsi liitteessä V mainitut";
- korvataan numerossa 289 ilmaisu "yhdisteet, paitsi liitteessä V mainittu" ilmaisulla "yhdisteet, paitsi liitteen III numerossa 55 mainittu siinä esitetyin edellytyksin";
- lisätään numeroihin 376 ja 377 sanat "ja niiden suolat";
- lisätään seuraavat numerot:
"385. 11-alfa-Hydroksipregn-4-eeni-3,20-dioni ja sen esterit
386. Väriaine CI 42 640
387. Väriaine CI 13 065
388. Väriaine CI 42 535
389. Väriaine CI 61 554
390. Steroidirakenteiset antiandrogeenit
391. Zirkonium ja sen yhdisteet, lukuun ottamatta liitteen III (1 osan) viitenumerossa 50 mainittuja komplekseja sekä niiden väriaineiden zirkoniumlakkoja, -suoloja ja -pigmenttejä, jotka on mainittu liitteen IV (1 osan) viitenumerossa 3
392. Tyrotrisiini
393. Asetonitriili
394. Tetrahydrotsoliini ja sen suolat".
2 Liitteessä III olevassa 1 osassa, ranskankielisessä direktiivissä, viitenumerossa 1, boorihappo:
a) korvataan e sarakkeessa "ne pas employer dans des produits de soins pour enfants en dessous de 3 ans" ilmaisulla "ne pas employer dans des produits d'hygiène pour enfants en dessous de 3 ans" (englanninkielinen toisinto jää ennalleen);
b) korvataan f sarakkeessa "ne pas employer pour les soins d'enfants en dessous de 3 ans" ilmaisulla "ne pas employer pour l'hygiène des enfants en dessous de 3 ans" (englanninkielinen toisinto jää ennalleen);
3 Lisätään liitteessä III olevaan 1 osaan viitenumero 55 seuraavasti:
TAULUKON PAIKKA
"
4 Korvataan liitteessä III olevassa 2 osassa päivämäärä "31.12.1989" päivämäärällä "31.12.1990" seuraavien viitenumeroiden kohdalla:
2 1,1,1-Trikloorietaani (metyylikloroformi) ja
4 2,2'-Ditiobis (pyridiini-1-oksidi) additiotuote magnesiumsulfaattitrihydraatin kanssa.
5 Liitteessä IV olevassa 1 osassa:
a) poistetaan väri-indeksinumero 42 640;
b) poistetaan väri-indeksinumeroissa 42 045 ja 44 045 rasti "X" 4 sarakkeesta ja lisätään se 3 sarakkeeseen;
c) poistetaan "Muut rajoitukset ja vaatimukset" väri-indeksinumeroista 42 045 ja 44 045;
d) lisätään väri-indeksinumeroon 17 200 alaviitenumero 3.
6 Liitteessä IV olevassa 2 osassa:
a) lisätään väriaine seuraavasti:
TAULUKON PAIKKA
"
b) poistetaan väri-indeksinumerot 13 065, 21 110, 42 045, 42 535, 44 045 ja 61 554;
c) korvataan sarakkeessa "Määräaika" päivämäärä "31.12.1989" päivämäärällä "31.12.1990" väri-indeksinumeroiden 26 100 ja 73 900 kohdalla;
d) korvataan sarakkeessa "Määräaika" päivämäärä "31.12.1990" päivämäärällä "31.12.1991" väri-indeksinumeron 74 180 kohdalla.
7 Poistetaan liitteessä V olevat numerot 1, 3, 6 ja 9.
8 a) Lisätään liitteessä VI olevaan 2 osaan numero 27:
TAULUKON PAIKKA
"
b) korvataan liitteessä VI olevan 2 osan f sarakkeessa päivämäärä "31.12.1989" päivämäärällä "31.12.1990" seuraavien aineiden kohdalla:
2 Klorfenesiini (INN),
4 Alkyyli(C12-C22)trimetyyliammoniumbromidi ja -kloridi (myös setrimonibromidi) (*),
6 4,4-Dimetyyli-1,3-oksatsolidiini,
15 Bentsetonikloridi (INN) (*),
16 Bentsalkoniumkloridi (INN), -bromidi ja -sakkarinaatti (*),
17 1-[1,3-Bis(hydroksimetyyli)-2,5-dioksoimidatsolidin-1-yyli]-1,3-bis(hydroksimetyyli)urea,
20 Heksamidiini (INN) ja sen suolat (myös isetionaatti ja 4-hydroksibentsoaatti) (*),
21 Bentsyylihemiformaali (bentsyylioksimetanolin ja (bentsyylioksimetoksi)metanolin seos 1:1).
2 artikla
1 Jäsenvaltioiden on toteutettava kaikki tarvittavat toimenpiteet sen varmistamiseksi, että 1 artiklan 1 kohdassa tarkoitettujen aineiden osalta 1 päivästä tammikuuta 1991 alkaen ja 1 artiklan 3, 5, 6 ja 8 kohdassa tarkoitettujen aineiden osalta 1 päivästä tammikuuta 1992 alkaen, valmistajat ja maahantuojat, jotka ovat sijoittautuneet yhteisöön, eivät saata markkinoille valmisteita, jotka eivät täytä tämän direktiivin vaatimuksia, edellä sanotun kuitenkaan rajoittamatta 1 artiklan 4, 6 ja 8 kohdassa mainittuja lupia koskevien päivämäärien soveltamista.
2 Jäsenvaltioiden on toteutettava kaikki tarvittavat toimenpiteet sen varmistamiseksi, että 1 kohdassa tarkoitettuja valmisteita, jotka sisältävät 1 artiklan 1 kohdassa mainittuja aineita, ei 31 päivän joulukuuta 1991 jälkeen enää myydä eikä toimiteta kuluttajalle ja että valmisteita, jotka sisältävät 1 artiklan 3, 5, 6 ja 8 kohdassa mainittuja aineita, ei 31 päivän joulukuuta 1993 jälkeen enää myydä eikä toimiteta kuluttajalle, jos ne eivät täytä tämän direktiivin vaatimuksia.
3 artikla
1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1990. Niiden on ilmoitettava tästä komissiolle viipymättä.
2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.
4 artikla
Tämä direktiivi on osoitettu kaikille jäsenvaltioille.
Tehty Brysselissä 20 päivänä helmikuuta 1990.

Labels: 7
1
15
16